Upute za obranu diplomskog rada

Student brani diplomski rad pred tročlanim povjerenstvom kojega čine mentor i dva nastavnika ovisno o srodnosti teme. Obrana diplomskog rada traje 30 do 45 minuta. Student je obavezan prirediti prezentaciju i izložiti temu svoga rada u trajanju od 10 do najviše 15 minuta s naglaskom na problemska i istraživačka pitanja. Nakon toga svaki član komisije postavlja studentu po dva pitanja. Nakon odgovaranja na pitanja student je zamoljen napustiti prostoriju dok se članovi komisije dogovore o ocjeni obrane nakon čega pozivaju studenta i priopćuju mu rezultat obrane i ocjenu. Obrana diplomskog rada je javna te joj mogu prisustvovati drugi studenti ili obitelj studenta koji brani diplomski rad. Nije dozvoljeno donositi poklone nastavnicima. Nakon obrane mentor i predsjednik povjerenstva predaju papire Studentskoj službi koja studentu izdaje Potvrdu o diplomi kroz otprilike tjedan dana. Diploma se studentu uručuje na promociji.